ང་དུར་ཁྲོད་ནི་༡༩༨༥ལོར་བོད་ཨ་མདོ་འབའ་རྫོང་དུ་སྐྱེས་ལ།སློབ་འབྲིང་བར་བསྐྱོད་རྗེས་ལས་མ་དག་པའི་ལམ་ལ་ཡང་ཞུགས་ཡོད་སྐད།ཁོས་བཤད་ན་ཁོ་ལམ་ནག་པོ་ཞིག་ལ་ཚུད་པ་ནི་ལས་དབང་ཁོ་ནས་མ་ཡིན་པར།རང་གི་རྐང་པ་འདི་ཀྱོག་ཀྱོག་ཅིག་ཡིན་པས་ཀྱང་ལན་ཡོད་ཟེར།༢༠༠༣ལོར་རྒྱ་གར་དུ་བཙན་བྱོལ་དུ་འབྱོར་རྗེས།བོད་ཕྱི་ནང་གཉིས་ཀྱི་དུས་དེབ་དང་ཚགས་པར་སོགས་སུ་སྙན་རྩོམ་ཉིས་བརྒྱ་ལྷག་སྤེལ་མྱོང་ལ།སྔ་ཕྱི་བར་གསུམ་དུ་རྩོམ་རིགས་དང་དེའི་ཁྱབ་ཁོངས་སྙན་ངག་ལ་དུངས་ཀ་ཆེ་བའི་མི་ཞིག་ཡིན་སྐད།དེང་སྐབས་རང་དབང་གི་རྩོམ་འབྲི་བ་ཞིག་དང་།ས་མཐའི་སེམས་ཚོར་ལྟ་བུའི་ཁྲག་གི་ཁ་དོག་ཅན་གྱི་སྙན་ངག་གི་འཇིག་རྟེན་ཞིག་བཞེངས་བཞིན་ཡོད་ཟེར་ལ།མི་འགྱངས་པར་ཀློག་པ་དག་གི་སྤྱན་ལམ་དུ་འབུལ་རྩིས་ཀྱི་སྟ་གོན་བྱེད་བཞིན་མཆིས།